# Okrugli stol za utvrđivanje opcija za pojednostavljenje postupka registracije vozila u Bosni i Hercegovini

Postupak registracije vozila (uz različite povezane postupke, uključujući i godišnje produženje registracije) jedan je od upravnih postupaka koji građani i poslovni subjekti najčešće koriste. Iz tog razloga je važno da postupak bude što jednostavniji i da stvara minimalno administrativno opterećenje korisnicima, ali i organima koji provode postupak. Ministarstvo komunikacija i prometa BiH trenutno radi na izmjenama zakonskog okvira koji reguliše ovaj postupak. Ministarstvo, u saradnji sa PARCO-om i SIGMA-om, organizuje okrugli stol na kojem će sa nadležnim tijelima razgovarati o mogućnostima pojednostavljenja postupka.

SIGMA će predstaviti inicijalne rezultate analize koja je provedena na temu trenutnog funkcionisanja ovog postupka, zajedno sa nekim početnim idejama za moguća pojednostavljenja. Pored toga, stručnjaci iz Srbije i Hrvatske izložit će iskustva iz svojih zemalja o pojednostavljenju postupaka. Tokom druge sesije okruglog stola, planirano je da učesnici – u grupnom radu – utvrde i iznesu prijedloge za pojednostavljenje postupka i prevazilaženje potencijalnih prepreka. Iskustva iz regije, kao i inicijalne ideje koje će predstaviti SIGMA, mogu se iskoristiti za formulisanje prijedloga koji bi bili odgovarajući za Bosnu i Hercegovinu. Cilj okruglog stola je da se utvrde prijedlozi koji mogu služiti kao osnov za osmišljavanje budućeg zakonskog okvira za ovaj upravni postupak i utvrđivanje potrebnih radnji za provođenje predloženih izmjena.

## Nacrt dnevnog reda

### 13-14. mart, Hotel Novotel Bristol, Sarajevo

**PRVI DAN, 13. MART**

**10.45 Kafa dobrodošlice**

**11.00 Uvodne riječi:**

Ministarstvo komunikacija i prometa BiH;

* PARCO i OECD/SIGMA

**11.15 Pregled trenutnog postupka registracije vozila u BiH,** vanjska ekspertica SIGMA-e, gđa Emina Zahirović-Pintarić

Pitanja i odgovori

**12.00 Kratki pregled postupaka registracije vozila u susjednim zemljama: Hrvatskoj i Srbiji,** vanjski eksperti SIGMA-e, g. Tomislav Mičetić i g. Ninoslav Kekić

Pitanja i odgovori

**13.00 Ručak**

**14.00 Grupna vježba da se utvrde pojednostavljeni postupci za registraciju vozila** uz kratki uvod koji će iznijeti Timo Ligi, OECD/SIGMA

**15.00 Prezentacija prijedloga utvrđenih tokom grupnog rada i diskusije**

**16.00 Kraj prvog dana**

**DRUGI DAN, 14. MART**

**8.45 Kafa dobrodošlice**

**9.00 Početak: osvrt na razgovore tokom prvog dana**

**9.30 Predstavljanje mogućih novih postupaka za registraciju vozila (na osnovu razgovora tokom prvog dana i analize postojećeg postupka), OECD/SIGMA**

Pitanja i odgovori

**10.45 Kafe pauza**

**11.00 Aktivnosti koje su potrebne za provođenje predloženih izmjena:**

pregled iskustava u upravljanju promjenama u regiji, vanjski eksperti SIGMA-e, g. Tomislav Mičetić i g. Ninoslav Kekić

razgovor sa ciljem utvrđivanja relevantnih reformskih aktivnosti i njihove izvodivosti.

**12.45 Zaključci i naredni koraci**

**13.00 Ručak**

**14.00 Kraj okruglog stola**